NETFLIXOVA SERIJA
OSMANSKA UTVRDA GIURGIU, VLAŠKA
SIJEČANJ 1462.
Čini se da imaju dvije jedinice janjičara. Možda tri.
Hamza-beže!
Koliko u Giurgiuu ima osmanskih vojnika?
Sultan te još davno trebao ubiti.
Izdajničko pseto!
Naš prijatelj Osmanlija nije baš sretan,
ali barem su nam njegovi vojnici ljubazno dali svoje lijepe, tople odore.
Kneže moj,
uz vas sam do kraja.
Ali kada prijeđemo Dunav, više nema povratka.
Sigurno ovo želite?
Sada kada smo u ovim odorama, Turci će nas dočekati raširenih ruku!
OSMANSKA UTVRDA U GIURGIUU
U zimi 1462. godine
u utvrdu na osami uz rijeku Dunav
smrt stiže u posjet.
Tko prilazi?
Otvorite dveri.
Progoni nas jedinica vlaških plaćenika!
Zapovijedam vam da otvorite dveri!
Otvorite dveri!
Sve ih pobijte!
U ISTANBULU
ČETIRI MJESECA KASNIJE
Kako je dugotrajna zavada između Mehmeda Osvajača
i Vlada Drakule eskalirala,
pipci predstojećeg rata
dosegli su i do odaja samog sultanova harema.
Pa mi imamo i umjetnicu!
Princezo Mara!
Mehmed je obećao da će dovesti slikare iz Firence da me uče.
Možda ćeš na kraju ti učiti Firentince.
Došla sam se oprostiti.
Sutra putujem u dvor Matije Korvina.
Čujem da je ugarski kralj prepreden kao i njegov pokojni otac,
ali da na bojištu nije jednako hrabar.
Uskoro ćemo vidjeti usudi li se upustiti u rat s Mehmedom.
Ali ima još nešto…
Dok me nema,
spavaj s ovim pod jastukom.
Ne razumijem.
Vlad Drakula godinama je živio u carskoj palači.
Možda ima prijatelje koji su ti prijetnja.
-Ali… -Jednog ćeš dana ti biti kraljica majka.
Najmoćnija žena u carstvu.
Naši se neprijatelji još nisu susreli s takvom ženom.
Budi snažna, draga moja Gulbahar,
i budi na oprezu.
BUGARSKA SVIBANJ 1462.
Oko 550 km sjeverno
golema vojska sultana Mehmeda II. i dalje maršira prema Vlaškoj.
Na putu su okruženi ostacima pokolja
koji je Vlad Drakula izvršio u svom prodoru preko Dunava.
No njihovu nestalom generalu Hamza-begu zasada nema traga.
Knez Nabijač ostavio je poruku svom prijatelju iz djetinjstva,
napisanu krvlju tisućama pobijenih: „Čekam te. ”
Vladar poput Mehmeda II.
nikako nije mogao oprostiti takav iskaz nepoštovanja
jer je u takvom svijetu poštovanje bilo sve.
Od toga trena nadalje bio je to osobni sukob Mehmeda i Vlada.
Za Vlada Drakulu bilo bi bolje da je tražio pomirbu uz neke uvjete.
Možda smanjenje danka.
No kod Vlada Drakule problem je bio u tome što mu se sve svodilo na dvoboj.
Možda je i ta krajnja nepopustljivost
proizašla iz njegova odgoja i teškog odrastanja.
Njemu je sve bilo crno-bijelo, „ja protiv njega”.
SVIŠTOV, BUGARSKA
Vlad je poklao ove jadne ljude
da zadivi svoje gospodare u Budimu i Vatikanu
i da me izmami.
Ja ovo ne bih učinio.
I zato ćeš biti bolji vladar od Vlada.
A opet, Mahmud-paša mi ne vjeruje.
Teško je steći Mahmud-pašino povjerenje.
Zato sam ga i izabrao za velikog vezira.
Ali zar vam nisam bio odan prijatelj i savjetnik?
Jesi.
Ali nemaš sreće što dijeliš prezime čovjeka
kojeg je svaki vojnik ovdje došao ubiti.
Dunav je trebao biti most između naših kraljevstava,
a ne zid.
EGEJSKO MORE 19 GODINA PRIJE TOGA
Nije sramota biti drugi, Vlade!
Pobjeda!
Varao si, Mehmede!
Ne, pobijedio sam.
Nedostaje li ti Vlaška?
Strašno mi nedostaje.
Ali sada imaš život ovdje.
Ovo nije moj život, nego tvoj.
Jednog će dana svijet biti naš, Vlade, brate.
Tvoje će bitke biti i moje.
„Zlato je na kušnji u plamenu,
a prijateljstvo u nevolji. ”
Vlad je odrastao na dvoru i ondje je upoznao mladog Mehmeda,
budućeg Mehmeda II.
Jer plemići su na osmanskom dvoru odrastali…
SREDNJOVJEKOVNI POVJESNIČAR
…uz osmanske prijestolonasljednike.
Odrastali su kao združena braća.
Čovjek se zapita jesu li se njih dvojica
tijekom te invazije prisjećali djetinjstva i razmišljali o svemu tome.
Možda su se zafrkavali i borili jedan s drugim u onoj palači u Drinopolju.
„Jednoga dana, kada budem sultan, napast ću te. ”
„Jednoga dana, kada budem knez, ja ću napasti tebe. ”
Kneže!
Vojska je spremna. Sastat ćemo se s generalom Galesom izvan grada.
Izvrsno. A sultanova vojska?
Je li već opažena?
I dalje su južno od Dunava, u maršu.
Imaju barem 100 000 vojnika
i stotinu topova.
Donio je svu moć svoga carstva.
Dakle, sada me shvaća ozbiljno.
Neka se špijuni redovito javljaju.
Moramo znati gdje će prijeći Dunav
i napasti ih dok su izloženi.
Da, kneže.
Nakon mnogo godina prijetnji i provokacija
nekadašnji saveznici napokon će se obračunati
u bitci na obali rijeke Dunav.
Svom silom žele uništiti jedan drugoga.
Mehmed napokon dolazi po moju glavu.
-Podcjenjuje te. -Ne.
I dalje me smatra svojim zarobljenikom.
Ali kada nam se pridruže Ugari,
Mehmed je taj koji će biti na koljenima
i preklinjati za milost.
Ako poginem u bitci… Slušaj me.
Ako poginem u bitci,
Turci će doći po tebe.
Ne.
Radije ću se baciti u rijeku Argeş i biti hrana ribama
nego postati sultanova robinja.
U rijeci će biti samo tijela Mehmeda i njegovih vojnika.
Vlad Drakula kreće prema rijeci Dunav,
180 km južno,
odakle kani obraniti Vlašku.
Vojsku mu sačinjavaju njegova osobna straža,
odani boljari i plaćenici.
Ima ih manje od 30 000,
ali Vlad ima prednost što se bori na domaćem terenu
protiv neprijatelja kojeg poznaje gotovo onoliko koliko i samog sebe.
Kada je kao dijete bio na osmanskom dvoru,
naučio je mnogo o Osmanlijama. Znao je sve o njima.
Znao je kako razmišljaju, kako formiraju vojske, kako se bore…
Možda ga je to nagnalo da zarati s njima.
Ali znao je što se sprema i znao je da će ta vojska biti golema.
Invazija Vlaške se bliži.
Pred Mehmedom II. sada je izazov prenošenja 100 000 vojnika, 100 topova
i na tisuće konja preko pogubnih voda rijeke Dunav,
na kojoj je Vlad Drakula uništio većinu luka
i gdje čeka sa svojom vojskom.
Vlad je znao kada će glavnina vojske prijeći Dunav
i ući u njegovu zemlju
jer je bio izvrstan vojni zapovjednik.
Znao je ratovati.
Bila je to logistička noćna mora.
Kad prelazite rijeku poput Dunava,
teško je prebaciti sve te trupe na drugu stranu rijeke.
I, što je najvažnije, smanjuje vam sposobnost manevriranja.
Kako prijeći Dunav?
Rijeka postaje sve šira i neprohodnija,
osobito na tom dijelu.
Problem je i u tome što na sjevernoj obali postoje utvrde.
Kao osmanska vojska morali biste organizirati mornaricu
kako biste čamcima prenijeli vojnike preko rijeke.
I tako Mehmed i njegovi zapovjednici
sada moraju naći pravo mjesto na rijeci,
a istodobno planirati put prema vlaškoj prijestolnici.
ISTOČNO OD NIKOPOLJA U BUGARSKOJ
Dakle, Bogdan-beže,
Mahmud-paša kaže da nam možete pomoći
i da mi možete osigurati 70 čamaca i siguran prijelaz preko rijeke.
Da, Sultane, pomoći ću vam drage volje.
Pod uvjetom da mi platite…
tisuću dukata.
Unaprijed.
-Jeste li ribar ili pljačkaš? -Mahmud-pašo…
Moja obitelj već 200 godina živi na ovim vodama.
Nitko ih ne poznaje bolje.
Dobit ćete 500 sada, a 500 kada prijeđemo.
Dogovoreno.
Ako me izdate, Bogdan-beže,
skratit ću vas za glavu.
Sultane,
ako se ne vratim kući s 1000 dukata,
žena će me skratiti za glavu.
Dok se Mehmed pripremao za ulazak u Vlašku,
maćehu je poslao u Budim
da otkrije prave namjere ugarskog kralja Matije Korvina,
koji se navodno udružio s Vladom Drakulom za predstojeći rat.
Ne susrećem se često s princezom u diplomatskoj misiji,
a kamoli s Osvajačevom maćehom.
Majkom.
Mehmed ima razna oružja u svome arsenalu.
Pa…
Nadam se da još nismo zaratili.
Premda je moj otac pobijedio sultana u Beogradu,
nitko ne priželjkuje novi sukob.
Šuška se da vam je papa platio da povedete križarski rat protiv sultana
i da će predvodnik u toj borbi biti Vlad Drakula.
Ako je to istina,
Mehmedu se to ne bi svidjelo.
Bila bi to objava rata.
Glasine da potičemo pustolovine Vlada Drakule
nisu ništa drugo
doli glasine.
Mehmed ovo smatra obiteljskim problemom
koju oni trebaju riješiti među sobom.
Nemam želju uplitati se u bratsku svađu.
Ipak, to sigurno boli sultana.
Kao djeca su bili tako bliski, a sada su
suparnici.
Suparnici?
Vlad je
očajan knez
koji jedva vlada svojom vazalskom državom.
Mehmed će jednoga dana vladati svijetom.
Mehmed je itekako poštovao maćehu
te ju je upotrebljavao kao diplomatkinju.
Treba imati na umu
da je Mara Branković porijeklom bila iz prave kraljevske obitelji.
Na dvoru se nikad nije pretvorila u sporednu ženu.
Naprotiv, bila je politička lobistica.
Želite li čuti nešto neobično o osvajanju Carigrada?
Nakon što su borbe završile,
kada je grad napokon pao…
tijelo cara Konstantina nikada nije pronađeno.
Samo njegove purpurne papuče.
Carstvo staro 2000 godina nestalo je…
u tren oka.
Bog s vama.
Osmanska invazija vlaške sve se više bližila.
Mehmed i njegova vojska početkom lipnja 1462. stigli su
u legendarno pristanište Nikopolj.
TRI KILOMETRA NIZVODNO OD NIKOPOLJA
Kneže Radu, što to radite?
Tamo je čistina koja bi mogla biti savršena za iskrcavanje vojske.
Kneže, molim vas! Dajte da pođem s vama!
Ne. Pritaji se dok se ne vratim kasnije večeras.
OSMANSKA CARSKA PALAČA ISTANBUL
U međuvremenu, u osmanskoj prijestolnici
ime Vlad Drakula odjekuje hodnicima palače,
a glasine o njegovim špijunima i ubojicama dopiru i do carskoga harema.
Tko si ti?
Ja sam Elena.
Oprostite. Donijela sam čistu posteljinu.
Gdje je Fatima?
Fatima se razboljela,
pa sam za danas preuzela njezine dužnosti.
Ne treba mi posteljina.
To je sve, Elena.
Da, sultanijo.
Moguće je da je Vlad imao špijune u osmanskoj palači
još otkad je ondje bio talac.
Ne zaboravimo da na osmanskom dvoru nisu bili samo Osmanlije ili Turci,
već i ljudi iz cijelog carstva,
pa čak i izvan granica carstva.
Gdje ima moći, ima i ljudi koji je nastoje iskoristiti.
Bilo je žena
koje su kažnjene smrću
jer su bile špijunke u haremu.
Na vlaškoj strani Dunava, 600 km sjeverno,
Vlad Drakula priprema svoju vojsku za predstojeću osmansku invaziju.
Kneže, izvidnica se vratila!
Kneže moj,
donosim vam glave osmanskih izviđača koje smo zaskočili.
Nabijte ih na kolce i postavite uz obalu rijeke.
Želim da Mehmeda dočekaju poznata lica.
Ima li novosti?
Sultanova je vojska opet u pokretu.
Idu prema Nikopolju.
Cijela vojska?
To bi mogla biti diverzija.
Glavninu vojske ostavi u Nikopolju, a ostatak postavi uz sjevernu obalu.
Radujem se što ću vidjeti sultana kako preklinje za svoj život!
Rado bih ga ubio za vas!
Jesi li se borio protiv Mehmeda?
Nisam, kneže.
Mehmed je neumoljiv.
Kada dođe po tvoju glavu,
molit ćeš ga da te ubije
samo da muka prestane!
Da bismo ga pobijedili,
trebat će nam sva naša snaga
i Božja volja!
Više nikada neću biti Mehmedov zatvorenik.
Manite me se! Ja sam knez!
Şemsi-pašo! Kamo ih vodite?
CARSKA PALAČA, DRINOPOLJE 18 GODINA PRIJE
Kamo ih vodite?
Ovo vas se ne tiče, prinče Mehmede.
-Vratite se na spavanje! -Mehmede! Zaustavi ih!
Pustite me!
Manite me se!
Pustite me!
Obuzdajte se! Na sultanovu ste dvoru.
Pustite me!
Dosta!
Vaš je otac prekršio zakletvu
koju je prisegao po cijenu vaših života.
Udružio se s Ugrima i u Varni se latio oružja protiv mene.
Kneže Vlade!
Kneže Radu.
Bit ćete pogubljeni.
Ubijte me ako baš morate, sultane,
ali, molim vas, poštedite mog brata.
Dakle, dinastija Drăculeşti ipak ima još nešto časti?
Şemsi-paša kaže da si arogantan i svojeglav…
ali da si već veoma vješt s mačem.
Što ću, dakle, s tobom?
Cijena je moje milosti odanost.
Bit ćete doživotni vazali osmanskog dvora.
Kada vas pozovemo,
latit ćete se mača protiv naših neprijatelja.
Prisegnite na to…
i poštedjet ću vas.
Prisežem, sultane!
A ti, Vlade?
Učini to, Vlade! Molim te!
Pažljivo biraj riječi, dječače.
Imate moju odanost, sultane.
Što se dogodilo?
Moj otac
nas je napustio.
Sada smo vam mi obitelj.
Braća smo.
Ne.
Ja sam tvoj zarobljenik.
Vlad II. u suštini je potpuno napustio i zaboravio svoje sinove.
Iz toga je proizišao problem:
Vlad Drakula prestao je ikomu vjerovati.
Osmanlije nisu ubili Vlada III. ni njegova brata Radua
jer su vjerovali da će im biti korisniji živi.
Ako požele postaviti nekoga na prijestolje,
a u šaci imaju dva kandidata, zašto da ih ubiju?
To su hladnokrvni ljudi.
Već dugo igraju tu igru.
TRI KILOMETRA NIZVODNO OD NIKOPOLJA SADAŠNJOST
4. LIPNJA 1462.
Vladova se vojska ulogorila negdje ovdje, u šumi.
Imaju 3000 - 4000 vojnika. Uz rijeku ih je još nekoliko tisuća.
Nema ih mnogo, ali su opasni.
Dali smo naslutiti da ćemo rijeku prijeći ovdje,
gdje je plića i uža.
Ondje će nas očekivati te će čekati u zasjedi.
No ovdje ćemo iskrcati 5000 janjičara i topništvo
kao prvi val napada pod vodstvom Mahmud-paše.
Mahmud-paša dolazi iz redova janjičara
i Mehmed mu neupitno vjeruje.
Vrlo je uspješan general.
Mahmud-paša također je bio
vrlo sposoban zapovjednik i vojnik.
Kako znamo da je ova lokacija sigurna?
Jučer sam otplivao onamo. Obala je ravna i pokrivena visokom travom,
koja će nam pružiti zaštitu za topništvo.
Vladovim ljudima nije bilo traga.
Imamo 70 čamaca za prenošenje trupa.
Prvi će prijeći Mahmud-paša i janjičari, s pola naših topova,
a zatim će se čamci vratiti po ostale vojnike i topove.
Ključno je da budemo brzi i neprimjetni.
Ne bismo li sve topove trebali prenijeti što je brže moguće?
Pašo, vjerujte mi, sva naša vatrena moć bit će spremna na vrijeme.
Sultane, ovako ćemo ondje biti izloženi napadu dok čekamo ostale.
Vi i janjičari branit ćete pristanište.
Nadam se da ću ubiti to pseto prije no što kročite u Vlašku.
Sultane.
Četvrtoga lipnja 1462. godine, u večernjim satima,
Mehmed je započeo svoju invaziju Vlaške.
Hajdemo.
Prvi osmanski brodovi krenuli su prema vlaškoj strani Dunava,
ne znajući što ih čeka u tami.
Ako nam struje budu naklone, za jedan bi sat trebali biti preko.
Dobro.
Prijelaz preko Dunava podsjeća na desant na Normandiju.
Pješaštvo je prešlo rijeku u 70 čamaca,
kao u desantnim brodovima.
Ponijeli su i lako topništvo.
Pritom je svaki vojnik trebao znati svoju zadaću.
Nije to bio krvavi, veličanstveni juriš,
već pomno isplanirani manevri za nadmudrivanje protivnika
koji ima prednost domaćeg terena i ukopanih obrambenih položaja,
a i pozamašnu vatrenu moć.
Bila je to uistinu moderna primjena umijeća ratovanja.
Mehmedov inženjerski genij uistinu je vidljiv na svim razinama.
Mehmedove udarne čete polako se približavaju
te se vlaška obala počinje nazirati.
Pripremite se, momci.
Pripremite se za udar!
Štitovi!
Čekali su nas.
Brat Vlad prerano je odao adute.
Sada će ostati bez njih.
Nastavite!
Nastavite, brže!
-Pripremite topove. -Da, sultane.
Pripremite topove!
Pali!
Prijevod titlova: Matija Pospiš